Mohenjo-daro dumunung ing Sindh, Pakistan ing sawijining bubungan jaman Pleistosen ing tengah-tengah dhataran banjir Kali Sindhu. Bubungan mau saiki wis kakubur déning banjir, nanging wigati banget ing jaman Peradaban Lembah Indhus. Bubungan mau ndadèkaké kutha Mohenjo-daro madeg ing sadhuwuring dhataran saubengé. Situs mau dumunung ing tengah-tengah jurang antarané lembah Kali Sindhu ing kulon lan Ghaggar-Hakra ing wétan. Kali Sindhu isih mili menyang wétané situs iku, nanging dhasar kali Ghaggar-Haskra saiki wis garing.